Aksel Andersen

Aksel Ludvig Andersen (1864–1943) var en norsk fløytist, i sin tid regnet som landets ledende.

Han var solofløytist i Oslo Filharmoniske Orkester 1919–26. Hans kone Dagny Andersen spilte harpe i samme orkester.

Han spilte tidligere i Nationaltheatrets orkester under kapellmester Johan Halvorsen. Videre var han aktiv som pedagog. Blant hans elever er solofløytistene Per Wang,
Hans Stenseth og Ørnulf Gulbransen og komponisten og filharmonikeren  Arvid Kleven.

Andersen fikk Kongens fortjenstmedalje i gull for sitt musikalske virke.

 Referanser 
«Dødsfall: Den kjente fløytist Aksel Andersen er avgått ved døden, nær 79 år gammel». Aftenposten, 20. april 1943.

Kategori:Norske fløytister
Kategori:Kongens fortjenstmedalje i gull